### 45

# [Fekete a holló, …]

Fekete a holló,
Gyászt visel magáér.
Én is gyászt viselek
Jegybéli mátkámét.
Állj meg, holló, állj meg!
Vidd el levelemet
Apámnak, anyámnak,
Jegybéli mátkámnak!
Ha kérdik: hogy vagyok?
Mondd, hogy beteg vagyok:
Idegen országban
Csak bujdosó vagyok.
Akit én szeretek,
Csak egyszer láthatnám!
Szívem bánatával
Mindjárt megnyugodnám.
Idegen országban
Idegen emberek;
Járok az utcákon,
Senkit sem ismerek.
– Eredj, kedves fiam,
Eredj, ha menned kell!
A Jóisten legyen
Minden lépeseddel!460
Szék (Szolnok-Doboka)