### 7

# [Aki nem vesz, arrébb álljon, …]

Aki nem vesz, arrébb álljon,
Hogy a szomszéd is jól lásson!
Lássák, nézzék, magyarok,
Hogyha odavakarok,
Szakad, reped apró darabkára,
Nagy a Náci bácsi kára!
De csak nézze, de csak lássa:
Itt a csoda kulimásza315,
Ezzel ragaszt, ezzel ragaszt most a Náci bátya!
Fogja, húzza, rázza, lássa,
Ez a csoda kulimásza!
Vigye, vegye, egy pengő az ára;
Otthon lesz majd a maga hasznára!
Egy pengő, csak egy pengő az ára!316
Kunszentmiklós (Pest)