### 11

# [Letörött a kutam gémje, …]

Letörött a kutam gémje,
Hun itatok mán estvére?
Kínyes az én lovam szája,
Nem szokott a más kútjára.
Nem szokott a más kútjára…
Belehajtom a Tiszába;
A Tiszának közepibe,
Onnan a másik szílire.
Míly a Tiszának a szíle,
De még mílyebb a közepe.
Barna kisjány kerülgeti;
Átal akar rajta menni.
Átal akar rajta menni,
Bazsarózsát szakajtani,
Bazsarózsa szíp virágszál;
Barna fattyú, házasodjál!
Házasodj meg, ha meg akarsz,
Végy el éngem, ha el akarsz!
Mert ha éngem elszalajtassz,
Ilyen rózsát nem szakajtassz.
Lefelé folyik a Tisza,
Nem folyik a többé vissza.
Rajtam van a rúzsám csókja,
Ha sajnálja, vegye vissza.821
Hortobágy (Hajdú)