### 110

# [El kell mennem katonának, …]

El kell mennem katonának,
| édesanyám, hej, de nagyon messzire,
Itt kell hagynom a babámat,
| azt se tudom, hogy is tudnám, hogy kire?
Arra kérem, édesanyám,
| becsülje meg helyettem a babámat,
Menjenek el imádkozni a templomba
| minden áldott vasárnap!
Főhadnagy úr, levelem van,
| hogy a babám nagyon beteg utánam,
Kaphatnék-e szabadságot,
| hogy még egyszer, csak még egyszer meglássam?
Jól tudom, ha engem meglát,
| egyszeriben kigyógyul a bajából,
Az ellenség meg se tudja,
| hogy egy baka hiányzik a csatából.723
Nyíregyháza (Szabolcs)