### 5

# [Szerencsés jó estét két násznagy urunknak, …]

SZÓZAT A NÁSZNAGYOKHOZ, MIKOR A MENYASSZONYT A HÁZBA HOZZÁK
Szerencsés jó estét két násznagy urunknak,
Végére jutottunk, ím, nehéz utunknak.
Alázattal kérjük a jelenvalókat,
Hogyha meghallgatnák egynémely szavunkat.
Nagy fáradozásunk nem esett hiába,
Mert egy drága kincset hoztunk e kis házba:
Ím, itt a menyasszony, velünk megérkezett.
Tessék, násznagy uram, fogjon vele kezet!
– A mi kis seregünk, mely odakint vagyon,
A hosszú út alatt elfáradott nagyon.
Fogadják szívesen vidám hajlékukba,
Részeltessék őket szép mulatságukba.780
Alföld