### 21

# [Azért jöttem ide karikázni, …]

KARIKÁZÓ
Azért jöttem ide karikázni1025,
Ha a babám itt találna lenni!
Keze-lába ki találna törni,
Nékem kellne arról számot adni.
Menj el, menj el, ha útnak indultál!
Vigyen ördög, ha nem maradhattál.
Jöve, jöve, jöve-jövendőre;
Egyen meg a fene esztendőre!…
Ne takard el a fekete szemedet!
Ne szégyülljed, hogy én téged szeretlek.
A szerelem mennyei kincs, nem titok;
Részt vesz abból akár szegény vagy boldog.
Mit ér annak a legénynek élete,
Kinek mindig nadrágzsebben a keze?
Nem meri a lányokat megölelni,
Mert azt hiszi, hogy a fene megeszi.
Piros alma beleesett a sárba,
Beleesett a sáros pocsolyába.
Piros almát kiveszem és megmosom.
A babámat százszor is megcsókolom.1026
Karád (Somogy)