### 51

# [Jézus ágyán nincsen paplany; …]

Jézus ágyán nincsen paplany;
Jaj, mint fázik az ártatlan!
Reszket, jajgat, mer csak szénán
Fekszik, nem puha párnácskán.
Nincsen néki palotája,
Sem aranyos nyoszolyája225.
Noha Jézus Isten fia,
Mégis istálló az háza.
Barmok jászla: bőcsőcskéje,
Ökör, szamár: ringetője.
Rongyos posztó minden kincse,
Rongyos posztó minden kincse.
Szűz Mária, hogy altatja
Ő szent fiát, vígasztalja:
Aludj, menyei virágom,
Jó illatú rozmaringom,
Amég élhetsz ez világon! Ámen!226
Battonya (Csongrád)