### 273

# [Haja, haja, retek haja. …]

Haja, haja, retek haja.
Nem jól van a fejem alja.
Gyere, babám, igazídd meg!
Fáj a szívem, vigasztald meg!
Úgy tedd a tűzre a tőkét,
Hogy utána ne szikrázzék!
Úgy öleld meg a menyecskét,
Hogy utánad ne kiáltsék!
Jó szeretni, csak titkosan,
De nem mindig világosan,
Mert ha szeretsz világosan,
Támad írigyed bukrosan.
Írigyeim a faluban
Ketten-hárman egy bukorban.
Hagyok nekik víg napokat,
Hogy ugassák ki magukat!580
Tardona (Borsod)