### 12

# [Szaladj kuruc, jön a német! …]

Szaladj kuruc, jön a német!
Ládd, mely lompos, kerget téged!
Hidd el, megdöf, ha elérhet;
Érdemed szerint megfizet.
Nyalka kuruc!
Hol vagy te most, nyalka kuruc,
Aki voltál, mint a szép strucc?
Már hazádba soha nem jutsz;
Ez világbul is majd kifutsz.
Nyalka kuruc!
Fájhat szíved Alsó-földért,
A Dunántúl szép országért;
Elhagyott szép asszonyokért,
Télben rendelt kvártélyokért.
Nyalka kuruc!
Nem vigyáztál Sopron-tájra,
A kőszegi nyájasságra,
Szombathelyi szép dámákra,
A sümegi kevély táncra.
Nyalka kuruc!
Kiért Isten megbüntetett:
Szabadságot tőled elvett;
Idegen földre kivetett,
Ugyan nagy rabságra vetett.
Nyalka kuruc!
Ez kis verset ki szerzette
Kurucokat kesergette
Mert pusztulását érzette;
Ugyan meg is jövendölte.389
Garamszentgyörgy (Bars)