### 37

# [Arra alá megy egy hadihajó. …]

KONTYOLÁS
Arra alá megy egy hadihajó.
Azt kérdi, hogy: Van-e zab eladó?
Azt kérdi, hogy: Kis angyalom,
Van-e zab eladó?
Árpánk is van, mégis zabot vesznek.
Jobb a lánynak, mint a menyecskének.
Jobb a lánynak, kis angyalom,
Mint a menyecskének.
A leánynak befonják a haját;
Fújja a szél (a) piros pántlikáját;
Fújja a szél, kis angyalom,
Piros pántlikáját.
Menyecskének bekötik a fejét:
Búval éli az egész életét;
Búval éli, kis angyalom,
Az egész életét.846
Szápár (Veszprém)