### 140

# [Szól a kakas virradóra, …]

Szól a kakas virradóra,
Trombitálnak riadóra.
Vörös az ég Erdély felül,
Magyar huszár nyeregben ül.
Fegyverem veszem vállamra,
Rágondolok galambomra;
Mer nem tudom, mely órába
Jutok a halál torkába.
Kedves rózsám kapujába
Megbotlott a lovam lába;
– Gyere ki, szívem rózsája,
Búcsúzzunk el utoljára!
– Kedves rózsám, szívem-lelkem,
Hazám hadba hivat engem;
El kell mennem a csatába,
Külső ország határára.
Ha elmegyek a csatára,
Ne sírj értem, mert hiába;
Ne sírjál, mert én is sírok,
Bánatimmal úgyse bírok!
Köszönöm hű szerelmedet,
Isten áldjon meg tégedet!
Túl a síron egybekelünk;
Induljunk hát, isten velünk!773
Kiscell (Vas)