### 194

# [Nem kapálok, nem kaszálok, …]

Nem kapálok, nem kaszálok,
Asztalosinasnak állok;
Kicsi ágyakat csinálok,
Miben alusznak a lányok.
Nem kapálok, nem kaszálok,
Suszterinasnak beállok;
Kicsi cipőket csinálok,
Miben táncolnak a lányok.
Nem kapálok, nem kaszálok,
Fazekasinasnak állok;
Kicsi csuprokat csinálok,
Miben kávéznak a lányok.
Kicsi csupor1487, nagy a füle,
Nem tér a kabát zsebébe;
Csupor fülét le kell vágni,
A babámtól el kell válni.1488
Alsócsernáton (Háromszék)