### 17

# [Likas a dolmányom, …]

Likas a dolmányom1116,
Rongyos a nadrágom.
Ej, sóder1117 lapickámat
Veri a kalapom.
Olyan vagy te, rózsám,
Mint egy vad oroszlán.
Ej, én meg olyan vagyok.
Mint egy szelid bárány.
Szegény vagy te, rózsám,
Én is veled együtt.
Ej, annyi ágyunk sincsen,
Kire lefeküdjünk.
Meguntam én immár
A gazdám konyháját.
Ej, összegömbölygetett
Kukacos túróját.
Meguntam én immár
A gazdám konyháját.
Ej, sok ecettel főzött
Kukacos borsóját.
Meguntam én immár
A gazdám konyháját.
Ej, dióhéjjal mérett
Büdös pálinkáját.
Haragszik a gazda,
De nem félek tőle!
Ej, jön a Szent György-napja,
Búcsút veszek tőle.1118
Szilvágy (Zala)