### 48

# [Mikor földön járt Szűz Márja, …]

Mikor földön járt Szűz Márja,
Egész várost összejárta:
Hol szülesse meg szent fiát?
Elment nyárfák árnyékába.
– Nyárfák, átkozott legyetek,
Hogy csak mindig zörögjetek!
Elment a lovak jászlához.
Lovak zabot vacsoráztak.
– Lovak, átkozott legyetek,
Hogy csak mindig dörmögjetek!
Elment az ökrök jászlához.
Vacsorára szénát ettek.
– Ökrök, boldogok legyetek!
Földben barázdát vessetek,
Tiszta búzát termeljetek!222
Pusztakamarás (Kolozs)