### 10

# [Nincsen dézsma, nincsen robot, …]

Nincsen dézsma1326, nincsen robot,
Mégiscsak ütik a dobot;
– Seje ridi, radóra! –
Hat ökrömet elvüszik az adóba.
Zireg-zörög ablak, ajtó.
Gyün be rajt a végrehajtó.
– Seje ridi, radóra! –
Dunyhát, vánkost fölirgyák az adóba.
A faluba lótnak-futnak,
Jaj a tiknak, jaj a ludnak!
– Seje ridi, radóra! –
A vak réce nem ölig az adóba.
Lótnak-futnak idestova;
Ez az ílet de mustoha!
– Seje ridi, radóra! –
Cifra dunyha nem ölig az adóba.
Fölirnak ott minden szeget,
Amit csak ott irni lehet.
– Seje ridi, radóra! –
Tunikát is elvüszik az adóba.1327
Potyond (Sopron)