### 32

# [Zúzos a tömlöc ajtaja, …]

Zúzos a tömlöc ajtaja,
Süvölt a szél bé alatta.
Nincsen dunnám, nincsen párnám,
Heverek a megye ágyán.
A mezei kis pacsirta
Fent a levegőt hasítja;
Szárnya csapdossa az eget,
Szánja rabi íletemet.
Ereszkedik le a felhő,
Kalapomrúl hull gyöngyeső.
Búsan szóll a fülemüle,
Ki a párját elvesztette.
Én is szólnék, hogyha tudnék,
Rabságomból szabadulnék!
Ki fogok még szabadulni,
Nem fogok mindíg rab lenni!
Ki hogy szokott véllem bánni,
Úgy fogom visszaszógálni.1044
Nagyszalonta (Bihar)