### 53

# [Üdvözlégy, kis Jézuska, …]

Üdvözlégy, kis Jézuska,
Üdvözlégy, kis babácska!
Mért fekszöl a jászolban,
Az hideg istállóban?
Hol van a szép nyoszolya228,
Bársony-paklan, vánkocska,
Aranyból szövött póla,
Cifra, dacskos fitucska229?
Te, József, mit gondoltál,
Hogy Jézussal igy bántál?
Mért tetted a jászolba,
Az hideg istállóba?
Bötlehemi főrendek,
Embertelen emberek,
Mért nem köllött örvendni,
(Ki született értetek?)230
Nagymizdó (Vas)