### 40

# [Egy se betyár, ki gyalog jár, …]

Egy se betyár, ki gyalog jár,
Ki bodor szőrű paripán nem jár!
Lásd, az enyém bodor, deres.
Egész világ engem keres.
Az erdőbe, nagy erdőbe
Rajtam ütött a vármegye:
Ki fokossal, ki baltával,
Hej, ki-ki maga szerszámával.
Én sem vettem azt tréfára:
Felugrottam paripámra.
Beugrottam Tornaljára;
Kedves Julcsám kapujára.
– Nyisd ki, Julcsám, kiskapudat!
Hadd kössem be a lovamat;
Egy kis szénát, nem abrakot:
Nem tölt az itt harmadnapot.957
Gömör