### 185

# [Minap a kert alatt mentem, …]

Minap a kert alatt mentem,
Nagy almaszagot éreztem.
Kendtekhez bementem.
Majd meghasadt a szívem
Azért a kendtek lányáért.
Vele hogy megismerkedtem,
Egyszer-kétszer átöleltem.
Mondtam az anyjának,
Mondja meg az apjának:
Adja nekem kedves lányát!
Ha nékem nem adja kendtek,
Jól gondját viselje kendtek:
Tétessék levélbe,
Csináltassák üvegbe!
Ne fájjon a szívem érte,
Azért a kendtek lányáért.488
Hódmezővásárhely (Csongrád)