### 17

# [Ballagok én Szöged várossa felé, …]

Ballagok én Szöged várossa felé,
Bekísérnek a nyírószék elé;
Széköt tösznek kerek farom alá,
Élös ollót göndör hajam alá.
Göndör hajam lehányják a fődre,
Fényös csákót nyomnak a fejembe;
Az van írva csákóm ódalára:
Nyóc esztendő van még ide hátra.
Nyóc esztendőt az Isten elhozza,
Szögény baka hazaszabadulna;
Hazajönne, de nincs édösanyja,
Fődbe tötte a fia bánatja.594
Egyházaskér (Torontál)